На 24 ноември 2011 г. комодор Румен Николов е освободен от длъжността заместник-командир на Военноморските сили, назначен на длъжността командир на Военноморските сили и удостоен с висше офицерско звание контраадмирал, считано от 1 декември 2011 г. На 28 април 2014 г. контраадмирал Румен Николов е освободен от длъжността командир на Военноморските сили, назначен на длъжността началник на отбраната и удостоен с висше офицерско звание „вицеадмирал“, считано от 30 юни 2014 г. Освободен е от последната длъжност на 9 февруари 2016 г. поради пределна възраст и излиза в запас. Снет на 9 февруари 2020 г. от запаса поради навършване на пределна възраст за генерали 63 г.